Okresná prokuratúra Bratislava V 
Prokofievova 4, 851 01 Bratislava 5

Sp. zn. : 3 Pv 468/13/1105	Bratislava V, 17.8.2015
EEČ : 2-12-218-2015

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Bratislava V
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Bratislava V zo dňa 4.3.2014, spisová značka 3 Pv 468/13/1105, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 10.08.2013 v čase o 22.40 hodine v Bratislave - Čunove, pred vchodom do areálu Divoká voda, bol príslušníkmi Obvodného oddelenia Policajného zboru Petržalka - sever kontrolovaný XXXXX, narodený XXXXX, trvale bytom Jesenského XXXXX ktorý po poučení podľa § 89 odsek 1 Trestného poriadku dobrovoľne vydal 1 ks priesvitné igelitové vrecko s tlakovým uzáverom s obsahom neznámej zelenej sušenej rastliny, o ktorej sa vyjadril, že sa jedná o marihuanu, ktorú má pre vlastnú potrebu, nakoľko z okolnosti prípadu vzniklo podozrenie, že sa jedná o omamné a psychotropné látky, bol XXXXX obmedzený na osobnej slobode v zmysle § 85 odsek 2 Trestného poriadku dňa 10.08.2013 v čase 22.50 hodine. Vykonanou expertízou na Kriminalistickom a expertíznom ústave PZ v Bratislave bolo zistené, že predložené priesvitné igelitové vrecko s tlakovým uzáverom obsahovalo rastlinný materiál - sušené konope (marihuanu) s hmotnosťou 950 mg  obsahujúce účinnú látku THC v množstve väčšom ako 30 mg, ktorú možno považovať za minimálne 3 obvykle jednorazové dávky drogy. Tetrahydrokanabinol (THC) je zaradený v zmysle zákona Národnej rady Slovenskej republiky č. 139/1998 Z. z. o omamných látkach, psychotropných látkach a prípravkoch v znení neskorších predpisov do I. skupiny psychotropných látok. Rastliny rodu Canabis (konopa) sú zaradené v zmysle zákona Národnej rady Slovenskej republiky č. 139/1998 Z. z. o omamných látkach, psychotropných látkach a prípravkoch v znení neskorších predpisov do I. skupiny omamných látok. 

Uznesením prokurátora Okresnej prokuratúry Bratislava V zo dňa 4.3.2014, spisová značka 3 Pv 468/13/1105, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
16 mesiacov
Odôvodnenie:

	Poverený príslušník PZ, OO PZ Rusovce Okresného riaditeľstva PZ v Bratislave V v konaní vedenom pod sp. zn. ORP-1631/RU-B5-2013 trestne stíhal obvineného XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Trestného zákona. 

	Uznesením prokurátora Okresnej prokuratúry pre Bratislavu V sp. zn. 3 Pv 468/13/1105 zo dňa 04.03.2014 bolo trestné stíhanie vedené proti obvinenému XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Trestného zákona v zmysle § 216 ods. 1 Tr. por. podmienečne zastavené a v zmysle § 216 ods. 2 Tr. por. bola obvinenému určená skúšobná doba v trvaní 16 ( šesnásť ) mesiacov. 

	Uznesenie o podmienečnom zastavení trestného stíhania nadobudlo právoplatnosť dňa 15.03.2014. 

	Obvinený v priebehu skúšobnej doby, ktorá mu bola v rozhodnutí o podmienečnom zastavení trestného stíhania stanovená, viedol riadny život, nebol prejednávaný pre priestupok a nebol ani súdne trestaný a keďže obvinený splnil všetky predpoklady uvedené v ustanovení § 217 ods. 1 Tr. por., rozhodol som tak, ako je uvedené vo výrokovej časti tohto  uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Stanislav Cirman
prokurátor